钦定古今图书集成/方舆汇编/职方典/第1532卷 > 《太虚洞》韩仲雍
## 钦定古今图书集成/方舆汇编/职方典/第1532卷 > 《太虚洞》韩仲雍

“磴路逶迤上，岩扉杳霭窥。澄霞漾飞盖，新月隐横坻。
地主勤供帐，山僧远执羁。烛天纷雉炬，殷地动鼍吹。
绿荔悬眦迥，丹梯置足攲。阴房愁涅袂，温室竞扬綦。
雪色疑伭乳，烟光逗紫帷。床为龙卧处，穴是凤来时。
拥径成三秀，堆峰列九嶷。玲珑连不断，回曲到还离。
佛座辉珠络，仙台暗碧滋。双林初止观，六道宛低眉。”
通气理非谬，雕形工若为，莫须惊造物，直欲问庖羲。
举策家风劭，无蹊国步奇。胜情轻扪陟，名士畅追随。
步幄重征伎，花宫再引卮。接篱𢬵倒著，玉漏且催迟。